วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
10 มิ.ย. 2558

ASL SECURITIES
ภาครวมตลาดภาคเช้า :  ตลาดหุ้นไทยเช้านี้เคลื่อนไหวในแดนบวกปิดที่ 1,503.73 (+11.41) กรอบ 1,496-1,507  ดัชนีปรับรีบาวด์สวนทางกับตลาดหุ้นต่างประเทศที่ปรับลงเนื่องจากข้อมูลเศรษฐกิจที่แข็งแกร่งล่าสุด ได้กระตุ้นให้คาดว่าเฟดอาจจะปรับขึ้นอัตราดอกเบี้ยภายในปีนี้  โดยมีปัจจัยบวกจากแรงซื้อหุ้นกลุ่มพลังงานปรับขึ้นตามราคาน้ำมันดิบ และกลุ่มธนาคารคาดไม่มีแรงกดดันจากผลประชุม กนง. เพราะราคาได้ปรับลงสะท้อนข่าวไปวานนี้แล้วและมีการคาดการณ์เป็นส่วนใหญ่ว่า กนง.จะคงอัตราดอกเบี้ยนโยบาย 1.5% รอการฟื้นของเศรษฐกิจที่ชะลอตัวต่อไปประกอบกับการเร่งลงทุนของภาครัฐฯโดยจะส่งผลบวกระยะสั้นต่อหุ้นแบงค์ตัวใหญ่เพราะมีสินเชื่อที่เป็นดอกเบี้ยลอยตัวในสัดส่วนที่สูงกว่าธนาคารขนาดเล็ก   
 
แนวโน้มตลาดภาคบ่าย
คาดดัชนีปรับขึ้นทดสอบ 1,514
แนวโน้มภาคบ่ายเชิงเทคนิค : ดัชนีสามารถกลับมายืนเหนือเส้นแนวรับที่ 1,502 ได้อีกครั้ง คาดช่วงบ่ายดัชนีจะสามารถขึ้นไปทดสอบที่ 1,514 จุดได้
 
SVOA (ราคาปิดภาคเช้า 1.56)
แนะนำซื้อ ราคาสามารถทะลุผ่านแนวต้านระยะสั้นได้ ด้วย    วอลุ่มที่โดดเด่น มีเป้าหมายระยะสั้นที่ 1.74
 
TKS (ราคาปิดภาคเช้า 9.00)
แนะนำซื้อ ราคาสามารถทะลุกรอบสามเหลี่ยม Symmetrical ด้วยการเปิดแก๊ปแบบมีวอลุ่ม พร้อมสัญญาณซื้อใน MACd     คาดเป็น Breakaway Gap มีเป้าหมายที่ 9.95
 
STPI (ราคาปิดภาคเช้า 17.40)
คงคำแนะนำซื้อเส้นค่าเฉลี่ย EMA 15 วัน สามารถตัดเส้น 45 วัน ได้เป็นครั้งแรกตั้งแต่ต้นปี พร้อม MACD มีค่าเหนือ0 และ   วอลุ่มที่โดดเด่น มีเป้าหมายที่ 20 บาท